  Майя Бывальцева 3-тӥ пӧсьтолэзьлы Удмуртиын эшшо 175 муртлэсь коронавирус инфекциез шедьтӥзы. Выль черламъёс пӧлын 27 пиналъёс но 65 арессэс ортчем 33 арлыдоос. Со сярысь элькунысь оперативной штаб ивортӥз. Диагноззы Ижкарын 81 улӥсьёслэн зэмаз, Ува ёросын – 27 адямилэн, Воткаын – 15, Эгра ёросын – 12, Балезино ёросын – сизьым, Вотка но Сюмси ёросъёсын – быдэн куать, Глаз, Дэбес но Шаркан ёросъёсын – быдэн ньыль, Глазкарын, Сьӧлта но Якшур-Бӧдья ёросъёсын – быдэн куинь муртлэн. 51 адями висёнэз вормиз. Тямыс мурт кулӥз. Кышномуртъёслы 64, 66, 72, 80, 81, 91 арес вал, пиосмуртъёслы – 67, 81 арес Туннэ нуналлы 303 сюрс 635 адями прививка пуктӥз, со пӧлысь 214 сюрс 978 мурт кыкетӥ компонентсэ но. 3-тӥ гудырикошконлы Удмуртиын коронавирус инфекциен черлан 40 сюрс 574 учыр лабораториосын зэматэмын. 33 сюрс 710 адями йӧназ, 1 сюрс 234 адями кулӥз. Та дыре 205-езлэн висисьёслэн тазалыксы секыт лыдъяське. Берло нуналскын коронавируслы 2 сюрс 994 эскеронъёс ортчытӥзы.  Тегъёс: Тазалык Ижкар висён Удмуртия коронавирус  